En kunstner fra Australien er lige nu i gang med at afbilde arbejdere fra den gamle Eternit fabrik på en silo. Det sker, fordi to lokale initiativtagere blandt andet vil skabe et museum, der sætter fokus på historien om asbest. Birgit Elgaard er en af hovedpersonerne bag projektet. Hendes egen far arbejdede selv på eternitten og blev syg af det. - Jeg håber, at de efterladte til de arbejdere, der har mistet livet på grund af asbest, får lyst til at komme herud og mærke den atmosfære, som vi vil skabe med det her museum, fortæller Birgit Elgaard. Det nye museum er blevet til virkelighed med hjælp fra lokale. Museet åbner midt i juni.

Opsummering:
En silo på Eternitgrunden i Aalborg bliver om få uger forvandlet til et arbejdermuseum og et mindesmærke.